2.

S účinnosťou od 1. augusta 2004 sa článok 8 mení a dopĺňa takto: a) Odsek 2 sa nahrádza takto: „2. Podmienky na poskytnutie náhrady a) Vo vzťahu k odosielajúcemu účastníkovi TARGET-u sa nárok na správny poplatok a náhradu úrokov posúdi, ak v dôsledku nefunkčnosti: i) spracovanie platobného príkazu nebolo dokončené v ten istý deň alebo ii) tento účastník TARGET-u môže dokázať, že mal v úmysle zadať platobný príkaz do TARGET-u, ale nemohol tak urobiť v dôsledku zastavenia odosielania zo strany národného systému RTGS. b) Vo vzťahu k prijímajúcemu účastníkovi TARGET-u sa nárok na správny poplatok posúdi, ak v dôsledku nefunkčnosti tento účastník TARGET-u neprijal platbu z TARGET-u, ktorú očakával v deň, keď bol TARGET nefunkčný. V tomto prípade sa posúdi aj nárok na náhradu úrokov, ak: i) tento účastník TARGET-u použil jednodňový úverový obchod alebo ak účastník TARGET-u nemá prístup k jednodňovému úverovému obchodu, tomuto účastníkovi TARGET-u zostal debetný zostatok alebo na jeho účte RTGS došlo v okamihu uzávierky prevádzkového dňa TARGET-u k transformácii denného úveru na nočný úver, alebo si musel požičať prostriedky od príslušnej NCB; a ii) buď NCB národného systému RTGS, kde došlo k nefunkčnosti (ďalej len ‚nefunkčná NCB’), bola prijímajúcou NCB, alebo k nefunkčnosti došlo počas prevádzkového dňa TARGET-u tak neskoro, že pre prijímajúceho účastníka TARGET-u bolo technicky nemožné alebo nepraktické použiť peňažný trh.“ b) V odseku 3.1 sa písmeno b) nahrádza takto: „b) Správny poplatok sa určuje vo výške 50 eur za prvý platobný príkaz nevykonaný v deň spracovania a v prípade opakovaných úprav platby vo výške 25 eur za každý z nasledujúcich štyroch platobných príkazov a vo výške 12,50 eura za každý ďalší platobný príkaz. Správny poplatok sa určuje jednotlivo s ohľadom na každého prijímajúceho účastníka TARGET-u.“ c) Odsek 3.2 sa nahrádza takto: „3.2. Náhrada pre prijímajúcich účastníkov TARGET-u: a) Kompenzačná ponuka v rámci kompenzačného systému TARGET sa skladá buď len zo správneho poplatku, alebo zo správneho poplatku a náhrady úrokov. b) Výška správneho poplatku sa určuje podľa odseku 3.1 písm. b) a správny poplatok sa určuje jednotlivo s ohľadom na každého odosielajúceho účastníka TARGET-u. c) Metóda výpočtu náhrady úrokov, ktorá je uvedená v odseku 3.1 písm. c), sa uplatňuje s výnimkou náhrady úrokov, ktorá vychádza z rozdielu medzi jednodňovou úverovou sadzbou a referenčnou sadzbou, a vypočíta sa zo sumy jednodňového úverového obchodu, ktorý sa uskutočnil v dôsledku nefunkčnosti. d) Vo vzťahu k prijímajúcim účastníkom TARGET-u (i) z národných systémov RTGS zúčastnených členských štátov, ktoré nie sú protistranami operácií menovej politiky Eurosystému, a (ii) z národných systémov RTGS nezúčastnených členských štátov, ak sa debetný zostatok, transformácia z denného úveru na nočný úver alebo potreba požičať si prostriedky od príslušnej NCB môžu považovať za dôsledok nefunkčnosti, odpustí sa (a v ďalších prípadoch transformácie sa nebude brať do úvahy) tá časť uplatňovanej sankčnej sadzby (stanovenej platnými predpismi RTGS v takýchto prípadoch), ktorá presahuje jednodňovú úverovú sadzbu, a pre účastníkov TARGET-u národných systémov RTGS, ktoré sú uvedené v bode ii), sa táto časť neberie do úvahy na účely prístupu k dennému úveru alebo ďalšej účasti na príslušnom národnom systéme RTGS.“